Fortsatt viste det seg umulig for Wergeland å få arbeid i Norge. Etter råd fra Aasta Hansteen valgte Wergeland å reise til USA. Hansteen skrev til Wergeland at USA på den tiden var “det beste sted på jorden for kvinner”. Og at Kristiania var som en “kald kjeller” i sammenligning. Der fikk Wergeland et stipend og en assistentstilling ved Bryn Mawr College, en høyskole for kvinner i Pennsylvania, der hun foreleste 1890–1893.